Garazi Pascual Esnaola

Garazi Pascual Esnaola (Lastur, Deba, Gipuzkoa, 1989) artista, irakaslea eta funanbulista da, hots, alanbre gaineko orekaria.

 Bizitza 
Txikitan, gurasoekin joaten zen Erdi Aroko azoketan, gazta saltzen eta gurpilarekin haria egiten, baina ez zuen imajinatzen kable baten gainean ibiltzea bere lanbidea izango zenik. “Nire bizitzaren hariari jarraitzen diot”. Kasualitatez hasi zen, 18 urterekin ahizpak Iruñean zirku eskola bat zegoela esan zion eta izena emn zuen. Garazi Pascual Esnaola euskal alanbrista, nazio eta nazioarte mailan zirku garaikidean diplomatua da. Artista da, kable gaineko orekan espezializatutako interpretea.

Italian eta Frantzian ikasi zuen. Gorputza kontrolatzeko aukera ematen didan meditazio egoera batean mugitzen saiatzen da. Bere buruarekin egon behar du bere gorputzaren kontrol osoa kablearen gainean izateko. Alanbre gainean dagoenean ez du pentsatzen, entseguei esker gorputzak bereganatuak ditu mugimenduak eta erritmoa, gainerakoa berez ateratzen da. Mekanikoa da eta atzeko oinak bultza egiten du aurrera egiten. Urteen poderioz lortzen da zerbait espontaneoa izatea.

 Lan ibilbidea 
Italian eta Frantzian ikasi eta lanean ere jardun du. Artista lanaz gain, zirkuko irakasle ere aritzen da. Garazi&Cia konpainiaren sortzailea da.

2022an Bilboko Aste Nagusiko Timberlick zirkuko artistetako bat izan zen“Ez erortzeko desorekarekin jolasten jakin behar da”2023an, Bertizko Parke Naturalean, Kultur 23 programaren barruan, Garazi artista eta kable gaineko orekan espezializatutako zirku garaikideko irakasleak "Remigia Echarren Aranguren (1853-1921)" nafarra bere sokaren gainean berpiztu zuen eta funanbula-ariketak egin zituen mundu osoan ezaguna den Mademoiselle Agustini edo Argako Erregina ezizeneko Remigia gogoratzeko, Gorka Pastorrek proiektu honetarako idatzi eta konposatutako abestia kablearen gainean dantzatuz.

 Erreferentziak 

 Kanpo estekak 
Garazi Pascuali elkarrizketa bere ibilbidea azaltzen  YouTube

Kategoria:Itziartarrak
Kategoria:Euskal Herriko artistak
Kategoria:Emakume artistak
Kategoria:Zirku artistak
Kategoria:Funanbulistak
Kategoria:Emakume irakasleak
Kategoria:Euskal Herriko irakasleak